OpenLLM-France/wikimedia huggingface dataset:
# Radulf I de Besalú

Radulf I de Besalú (? - 920) fou comte de Besalú (878-920).

## Orígens familiars

Fill petit de Sunifred I i, per tant, germà de Guifré el Pilós, comte de Barcelona; i de Miró el vell, comte de Rosselló. La seva esposa fou Ridlinda, possiblement filla d'Alaric I d'Empúries.

## Vida política

Primer comte hereditari del comtat de Besalú. Fou designat per Guifré el Pilós, comte de Barcelona, qui separà el pagus de Besalú del comtat de Girona i n'encomenà el govern al seu germà Radulf, a qui nomenà comte de Besalú a condició, però, que a la seva mort el comtat havia de ser per als descendents de Guifré. A la mort de Radulf entre 913 i 920, passa a mans de Miró, fill de Guifré.

## Referències

* ↑ Ridlinda, amb l'Enciclopèdia.cat.
# Sant Esteve de Juverri

Sant Esteve de Juberri és una església edificada a finals del segle xi o principis del segle xii de petites dimensions i de caràcter rural ubicada a Juberri, poblet de la parròquia de Sant Julià de Lòria en direcció a la Rabassa, al Principat d'Andorra.
Està formada per una sola nau rectangular i que té la coberta de fusta. En el costat est s'obre un absis semicircular, parcialment enterrat pel desnivell del terreny. Només sobresurt aproximadament un metre i, per tant, no hi ha cap finestra que l'il·lumini, només una petita obertura cap al sud, ni té cap tipus d'ornamentació.
La porta d'accés s'obre en el mur sud. És un senzill arc de mig punt format per dovelles molt tosques. Al seu costat podem veure una finestra en forma de creu. Una finestra similar, però més elaborada es troba en el mur oest. Corona aquest mur un petit campanar de cadireta d'un sol ull.

## Referències

* ↑ Sant Esteve de Juverri

## Vegeu també

* Llista d'esglésies catòliques d'Andorra
# Phaethontis

Phaethontis és una característica d'albedo a la superfície de Mart, localitzada amb el sistema de coordenades planetocèntriques a -49.67 ° latitud N i 205 ° longitud E. El nom va ser aprovat per la UAI l'any 1958 i fa referència a Terra de Faetont, personatge de la mitologia grega que va furtar el carro del sol.

## Referències

* ↑ "Phaethontis". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Localitzador d'estructures astrogeològiques». Google Mars.
# Cleomedes (desambiguació)

Cleomedes és el nom dels següents personatges:
* Cleomedes, astrònom de data incerta (segles i - iv dC)
* Cleomedes d'Atenes, militar del segle v aC
* Cleomedes d'Astipalea, atleta del segle v aC
# Mario's Time Machine

Mario's Time Machine és un videojoc educatiu que originàriament va sortir per a MS-DOS i més tard per a les consoles NES i SNES. The Software Toolworks, creadors de Mario is Missing!, van desenvolupar i publicar les versions de MS-DOS i SNES el 1993, mentre que la versió de NES –amb diferències notables en la jugabilitat, amb més elements propis d'un videojoc de plataformes–, va ser desenvolupada per Radical Entertainment i publicada per The software Toolworks el 1994. La versió per a ordinadors va tornar a sortir el 1994 en format CD-ROM el 1996 amb el nom Mario's Time Machine Deluxe, que va afegir actuació de veu.
El joc estava pensat per ensenyar història universal. En totes les versions, la història és la mateixa: en Bowser ha robat diversos artefactes arqueològics, i el jugador, en la pell d'en Mario, els ha de retornar a les etapes de la història que correspongui fent servir una màquina del temps.
Segons un dels programadors, el seu desenvolupament anava endarrerit i va durar unes setmanes. Un dels artistes va dir que Nintendo no s'hi va involucrar més enllà de com eren representats els seus personatges. Les crítiques de la premsa van ser generalment mediocres, criticant la manca de jugabilitat i la complexitat dels seus controls com a massa confusos per a l'audiència a la qual va dirigida, però apreciant els seus elements educatius. La revista Nintendo Power va donar-li un 2,65 sobre cinc, i l'Electronic Gaming Monthly va donar-li un 6,75 sobre 10.

## Referències

* ↑ «Mario's Time Machine Deluxe for PC». GameSpot. [Consulta: 19 gener 2011].
* ↑ «Mario's Time Machine Release Information for NES». GameFAQs. Arxivat de l'original el 2012-06-28. [Consulta: 19 gener 2011].
* ↑ «Mario's Time Machine Release Information for SNES». GameFAQs. Arxivat de l'original el 2024-08-16. [Consulta: 19 gener 2011].
* ↑ «Mario's Time Machine Deluxe Release Information for PC». GameFAQs. Arxivat de l'original el 2024-08-16. [Consulta: 19 gener 2011].
* ↑ «Carlos Justiniano's personal website». [Consulta: 11 setembre 2017].
* ↑ Time Turner. «Interview with Maude Church». Super Mario Boards, 2017. [Consulta: 7 octubre 2017].
* ↑ «Good Game Stories - Edutainment». www.abc.net.au. Arxivat de l'original el 2024-08-16. [Consulta: 19 gener 2011].
* ↑ Sheff, David. Video Games: A Guide for Savvy Parents. Random House, 1994. ISBN 9780679752820.
* ↑ «ProReview: Mario's Time Machine». GamePro (55) (IDG). February 1994: 116.
* ↑ Swift, Janet. «Computers: Teaching children to teach themselves: The latest generation of 'edutainment' programs can keep children as engrossed as their favourite shoot 'em up. Janet Swift looks at indoor attractions for half-term - Gadgets & Tech, IndyBest». The Independent, 11-02-1994. Arxivat de l'original el 2015-09-25. [Consulta: 19 gener 2011].
# Microfilm

El microfilm o la microfitxa és un sistema analògic i fotogràfic de conservació de gestió i de difusió de documents. Va ser inventat el 1859 a París per René Dagron.
La seva producció està sotmesa a un alt grau de normalització, tant en la seva metodologia com en els materials utilitzats i un estricte control de productes resultants. La microfitxa és una variant plana, que resol les dificultats del manteniment dels rodets. Ambdós formats tenien l'avantatge de reproduir una gran quantitat d'informació en un volum restret. Fins a l'arribada dels mètodes digitals o electrònics era la solució més utilitzada per tal de reduir el volum dels documents en suport de paper o per a distribuir documents rars o preciosos, dels que la consulta massa freqüent de l'original podia contribuir a la seva deterioració. Tenien el desavantatge que tant els rodets de microfilm com les microfitxes estaven sotmesos a un desgast considerable per les manipulacions.
També va tenir un paper militar, per la possibilitat de transportar de manera amagada una gran quantitat d'informació. Abans l'aparició de la internet, les microfitxes eren utilitzades a la indústria per tal posar a disposició el dibuixos tècnics i permetre d'identificar els components. El mètode va permetre deixar a la lluna un exemplar de la Bíblia en només quatre centímetres quadrats. Tot i la seva bona fiabilitat - la còpia mestre quedava ben conservada per tal de poder-ne fer còpies d'ús - el format analògic del suport no permet les recerques automatitzades.

## Vegeu també

* Microfilmadora

## Bibliografia

* Keen, J.A. i ROPER, M.. Planificació, equipament i dotació de personal d'un servei reprogràfic de documents. Un estudi RAMP amb directrius. 92 p. (PGI/-84/WS/8). Paris: Unesco, 1984..
* KÖRMENDY, Lajos.. Manual of archival reprography. Edited by, compilar by Ted. F. Powell, George Weill. Paris, etc.: ICA, 223 p.. Saur, ICA Handbooks sèries, vol. 5, 1989.. 3598202776.

## Referències

* ↑ «Microfilm». Gran Enciclopèdia Catalana. Barcelona: Grup Enciclopèdia Catalana.
* ↑ Vegeu la descripció de la norma ISO a «ISO 6199:2005: Micrographics - Microfilming of documents on 16 mm and 35 mm silver-gelatin type microfilm - Operating procedures» a la web del www.iso.org
* ↑ «'Expo Bíblia' mostra un exemplar en microfitxa com el de la Bíblia que es va deixar a la superfície de la lluna», Avui, 17 de febrer de 2008,
# L'Hotel Royal

L'Hotel Royal (títol original en anglès, The Royal Hotel) és una pel·lícula de thriller psicològic australià del 2023 dirigida per Kitty Green, que va coescriure el guió amb Oscar Redding. La pel·lícula és protagonitzada per Julia Garner, Jessica Henwick, Toby Wallace i Hugo Weaving. Està inspirada en el documental del 2016 Hotel Coolgardie de Pete Gleeson. S'ha doblat i subtitulat al català.
Es va exhibir per primer cop al 50è Festival de Cinema de Telluride l'1 de setembre de 2023. Es va estrenar als cinemes d'Austràlia amb la distribució de Transmission Films el 23 de novembre de 2023.

## Referències

* ↑ L'Hotel Royal a la Base de dades de cinema en català
* ↑ Keast, Jackie. «Toby Wallace joins cast of Kitty Green's 'The Royal Hotel'». The Latch, 10-08-2022. Arxivat de l'original el 25 July 2023. [Consulta: 30 juliol 2023].
* ↑ «L'Hotel Royal». Goita què fan, ara!. [Consulta: 11 gener 2025].
* ↑ Davis, Clayton. «Telluride Lineup Includes World Premieres of 'Saltburn,' 'The Bikeriders' and 'Rustin' With Tributes for Yorgos Lanthimos and Wim Wenders». Variety, 30-08-2023. [Consulta: 30 agost 2023].
* ↑ «Program Guide». Telluride Film Festival. [Consulta: 30 agost 2023].
# Promethei Sinus

Promethei Sinus és una característica d'albedo a la superfície de Mart, localitzada amb el sistema de coordenades planetocèntriques a -64.74 ° latitud N i 80 ° longitud E. El nom va ser aprovat per la UAI l'any 1958 i fa referència a la badia de Prometeu, personatge de la mitologia grega que va entregar el foc als homes.

## Referències

* ↑ "Promethei Sinus". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Localitzador d'estructures astrogeològiques». Google Mars.
# Rafael Bosch Sans

Rafael Àngel Bosch i Sans (Palma, 5 d'abril del 1959) és un polític mallorquí. De formació, és llicenciat en Ciències Químiques i màster en Informàtica de Gestió de la Universitat de les Illes Balears. Ha dirigit els centres Sant Francesc (1981-1997) i Lluís Vives (1997-2011) de Palma.
En política, ha ocupat els següents càrrecs:
* Director de l'àrea de Participació Ciutadana de l'Ajuntament de Palma (1999-2003)
* Director general de Planificació i Centres educatius (2003-2007)
* Conseller del Consell de Mallorca (2003-2011).
* Conseller d'Educació, Cultura i Universitats (2011-2013)
El 2 de maig de 2013 va ser destituït com a conseller d'Educació, Cultura i Universitats del Govern de les Illes Balears, mesos després d'aprovar el decret que posà fi al model educatiu d'immersió lingüística en català a les Illes Balears.

## Referències

* 1 2 3 4 «Rafael Àngel Bosch i Sans». Caib.es. Govern de les Illes Balears. Arxivat de l'original el 17 de desembre 2011. [Consulta: 24 agost 2011].
* ↑ «Grup popular al Consell de Mallorca». conselldemallorca.net. Consell de Mallorca. Arxivat de l'original el 2011-09-08. [Consulta: 24 agost 2011].
* ↑ «Rafael Bosch, conseller de Educación» (en castellà). Diario de Ibiza. Editorial Prensa Ibérica, 16-06-2011. [Consulta: 24 agost 2011].
* ↑ «Bauzá canvia mig govern balear just abans de complir els dos anys». diari ARA.

## Enllaços externs

* Pàgina del Conseller a la web del Govern
# Sant Roc de Begós

Sant Roc de Begós és una església de Begòs al municipi d'Es Bòrdes inclosa en l'Inventari del Patrimoni Arquitectònic de Catalunya.

## Descripció

Església inicialment romànica, d'una sola nau dividida en tres trams per arcs torals sobre la qual es recolza una volta lleugerament apuntada. Posteriorment, al segle xiv, s'hi afegeixen dues capelles enfrontades a banda i banda de la nau. Al mur de ponent presenta una mena de pòrtic, d'entrada a l'església, que fa de base del campanar.
A la capella del costat de l'Evangeli hi ha un retaule barroc realitzat l'any 1761 en fusta policromada i daurada.
A l'interior de l'església es troba una pica baptismal que encara conserva els tres components de vas, suport i base. Està datada de finals del segle xii inicis del XIII per tant d'època romànica. És molt semblant a la que es troba a Montcorbau, a Betlan o Arròs. Com totes elles, el vas està decorat amb una tija de representació vegetal que volteja tot el perímetre; el suport és cilíndric i presenta una decoració a base d'arcs de mig punt. La base és de forma semiesfèrica i no presenta cap element decoratiu.
L'església té un campanar de planta quadrada, afegit a l'església posteriorment; la planta baixa del campanar està compost com a nàrtex i, per tant, fa funcions d'entrada mitjançant una porta d'un sol arc de mig punt adovellada a la cara nord. Al pis superior disposa d'una obertura en arc de mig punt a cada una de les cares; al pis inferior, i per la cara oest, hi ha una finestra espitllera en pedra tosca actualment tapiada.

## Referències

* 1 2 3 4 «Sant Roc de Begós». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
# Miguel García de la Herrán

Miguel García de la Herrán y Martínez (1880 - Madrid 20 de juliol de 1936) va ser un militar i enginyer espanyol. Després del cop d'estat del 18 de juliol de 1936 estava a càrrec de les Unitats acantonades a Carabanchel amb el càrrec de General de Brigada, i fou un dels Generals en la revolta a Madrid. l comandament d'un miler d'homes va intentar connectar mitjançant un comboi de reforç amb el Caserna de la Montaña quan en una topada amb milicians va ser mort per ferida de bala.

## Biografia

Va ingressar com a cadet en l'Acadèmia de Guadalajara en 1895 acabant la seva formació l'any 1899 amb el grau de Tinent. Destinat a Melilla participa en 1910, en diverses operacions militars. A la província de Larraix ordena i supervisa la construcció un pont permanent sobre el riu Lucus. Va guanyar experiència militar en 1924 participant en diverses accions de guerra a la zona de Melilla. Va ser un comandament en el Desembarcament d'Alhucemas, i més tard, ascendit a Coronel per mèrits de guerra va dur a terme una intensa labor en la millora i manteniment de la xarxa de comunicacions del Protectorat espanyol al Marroc. Ja en la península Ibèrica i en l'època de la Dictadura de Primo de Rivera va sol·licitar la passada a la reserva. Va mancar de comandament des del 3 de gener de 1931 a 1936.
Va recolzar activament al general Sanjurjo durant la denominada "Sanjurjada" del 10 d'agost de 1932 i va ser condemnat a cadena perpètua, encara que seria amnistiat durant el govern de Lerroux. Quan es va produir la revolta militar se li va encarregar el comandament de les unitats acantonades a Carabanchel, encara que va caure abatut en un confús tiroteig durant l'operació de connexió amb el Caserna de la Montaña (sota el comandament del General Fanjul).

## Referències

* ↑ Joaquín Arrarás, (1969), Historia de la segunda República Española, Volumen 1, Editora Nacional, pag. 533
* ↑ Guillermo Cabanellas, (1973), La guerra de los mil días: nacimiento, vida y muerte de la II República Española, Volumen 1, Grijalbo, pag 479
* ↑ Marruecos y Andalucía: ciudades históricas: actas de las Jornadas "Rehabilitación e intervención en las ciudades históricas de Andalucía y el norte de Marruecos": Tetuán (29 octubre al 1 noviembre)
* ↑ Maximiano García Venero, (1973), Madrid, Julio 1936, Ediciones Tebas, pag. 294
* ↑ Clara Campoamor, (2002), La revolución española vista por una republicana, Madrid, L. Español, pag. 103
# Macrourus whitsoni

Macrourus whitsoni és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 75 cm de llargària total.

## Alimentació

Menja crustacis (principalment eufausiacis), poliquets i peixos (gonostomàtids).

## Hàbitat

És un peix d'aigües profundes que viu entre 400-3185 m de fondària, tot i que, normalment, ho fa entre 600-1500.

## Distribució geogràfica

Es troba a l'oceà Antàrtic.

## Referències

* ↑ uBio (anglès)
* ↑ Bloch M. E. 1786. Naturgeschichte der ausländischen Fische. Berlin. Naturg. Ausl. Fische v. 2. i-viii + 1-160.
* ↑ BioLib (anglès)
* ↑ «Macrourus whitsoni». Catalogue of Life. (anglès) (anglès)
* 1 2 3 FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* ↑ Iwamoto, T., 1990. Macrouridae. p. 192-206. A O. Gon i P.C. Heemstra (eds.). Fishes of the Southern Ocean. J.L.B. Smith Institute of Ichthyology, Grahamstown, Sud-àfrica.
# Sinus Sabaeus

Sinus Sabaeus és una característica d'albedo a la superfície de Mart, localitzada amb el sistema de coordenades planetocèntriques a -7.91 ° latitud N i 20 ° longitud E. El nom va ser aprovat per la UAI l'any 1958 i fa referència a la badia dels sabes, mítica població etíop.

## Referències

* ↑ "Sinus Sabaeus". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Localitzador d'estructures astrogeològiques». Google Mars.
# Ramsès X

Ramsès X fou un faraó de la dinastia XX de l'Alt Egipte. El seu nom d'Horus fou Kanakht Sekhaare, el Nesut biti Khepermaatre-setepenre i el Sa Ra, Ramsès (Amunherkhepeshef-meryamun); els altres noms no es coneixen.

## Família

Probablement era fill de Ramsès IX amb la seva dona secundària Baketwernel, ja que aquesta és designada com a "esposa reial" i com a "mare del rei". La seva dona principal fou Tyti enterrada a la tomba de la Vall de les Reines QV52 i que podria ser al mateix temps filla de Ramsès IX i, per tant, germana i esposa de Ramsès X (i mare de Ramsès XI); aquesta reina portava els títols de Princesa hereva (iryt-p`t), Gran Sacerdotessa (wrt-hzwt), Dolça d'amor (bnrt-mrwt), Reina mare (mwt-ntr) senyora de Gràcia (nbt-im3t), senyora de les Dues Terres (nbt-t3wy), Gran esposa reial (hmt-niswt-wrt), esposa de Déu (hmt-ntr), Adoradora d'Amon (shmyt-imnw), Filla del Rei (s3t-niswt), Germana del Rei (snt-niswt), Mare del Rei (mwt-niswt).

## Regnat

El seu regnar va durar uns 4 anys (vers 1108 a 1104 aC). tot i que hi ha altres teories més antigues presentades amb estudis astronòmics de Richard Parker que Ramsès X podria haver regnat durant 9 anys, ha estat abandonada des de llavors. De la mateixa manera, l'adscripció suggerida del grafit tebà 1860a a un hipotètic any 8 de Ramsés X ja no és compatible.
Els seus primers dos anys són esmentats al Papir de Torí; el tercer any es documenta a un registre dels treballadors de Deir al-Madinah on consta que els treballadors es van declarar en vaga per l'amenaça dels lladre libis (meshuesh) a la Vall dels Reis, i per sous no pagats. És el darrer rei de l'Imperi Nou testimoniat a Núbia (a una inscripció a Aniba). El va succeir probablement el seu fill Ramsès XI.

## Enterrament

A la tomba de la Vall dels Reis KV18 al wadi sud-oest; la tomba no es va acabar i resta molt poca decoració. Fins al 1998 el corredor B i la porta C havien estat estudiats; aquest any i fins al 1999 es va netejar el corredor C.

## Referències

* ↑ «Ramses X | Pharaoh, Dynasty 20, & Reformer» (en anglès). Encyclopaedia Britannica. [Consulta: 3 novembre 2024].
* ↑ Grist, Jehon «The Identity of the Ramesside Queen Tyti» (en anglès). The Journal of Egyptian Archaeology, 71, 1, 8-1985, pàg. 71–81. DOI: 10.1177/030751338507100108. ISSN: 0307-5133.
* ↑ Demarée, Robert J. «Two Papyrus Fragments with Historically Relevant Data». Rivista del Museo Egizio, 7, 03-11-2023. DOI: 10.29353/rime.2023.5078. ISSN: 2611-3295.
* 1 2 Bierbrier, M. L. «The Length of the Reign of Ramesses X» (en anglès). The Journal of Egyptian Archaeology, 61, 1, 8-1975, pàg. 251–251. DOI: 10.1177/030751337506100133. ISSN: 0307-5133.
* ↑ Bierbrier, M. L. «A Second High Priest Ramessesnakht?». The Journal of Egyptian Archaeology, 58, 1972, pàg. 195–199. DOI: 10.2307/3856249. ISSN: 0307-5133.
* ↑ Dodson, Aidan. monarchs of the nile (en anglès). American Univ in Cairo Press, 2000, p. 151. ISBN 978-977-424-600-5.
# Rafael Fernández Álvarez

Rafael Fernández Álvarez (Oviedo, 1 d'octubre de 1913 - Oviedo, 18 de desembre de 2010), fou un dirigent polític asturià, primer President del Principat d'Astúries.
Vidu de Purificación Tomás, filla del dirigent socialista asturià durant la República Belarmino Tomás Álvarez. Polític pertanyent a la Federació Socialista Asturiana (FSA-PSOE). Durant la guerra civil, va jugar un important paper dintre del bàndol republicà. Així, com membre del Consell Interprovincial d'Astúries i Lleó (després Consell Sobirà), va ser Conseller d'Hisenda; anteriorment havia estat Conseller de Joventut.
Exiliat a Mèxic després de l'ocupació d'Astúries per les tropes franquistes (agost de 1937), torna a Espanya el 1977. A les eleccions generals espanyoles de 1977 fou escollit senador per Astúries dins la coalició Senadors per la Democràcia. Va mantenir l'escó al senat en successives eleccions fins al 2000.
Va ser el President, a partir de 1978, del Consell Regional d'Astúries (nom de l'òrgan provisional preautonòmic creat per a Astúries pel govern d'Adolfo Suárez) fins a l'aprovació de l'Estatut d'Autonomia (30 de desembre de 1981). Per això se'l pot considerar com el Primer President del Principat d'Astúries.

## Referències

* ↑ Rafael Luis Fernández Álvarez al web de la Fundació Pablo Iglesias
* ↑ Fitxa del Senat
* ↑ Rafael Luis Álvarez Fernández a mcnbiografias

## Enllaços externs

* «Fallece a los 97 años Rafael Fernández, primer presidente del Principado de Asturias» (en castellà). Diario La Nueva España. [Consulta: 18 desembre 2010].
# Wherigo

Wherigo és una activitat basada en la tecnologia GPS que pot ser jugada a l'aire lliure. Els seus autors són els mateixos que van popularitzar el Geocaching.
Hom pot desenvolupar aventures i emmagatzemar-se en els anomenats "Cartridges", que caldrà instal·lar-les en una unitat GPS conjuntament amb un programa específic per executar-les.
El jugador i l'aventura es basen en la informació de localització proporcionada per la unitat GPS per tal d'anar provocant els esdeveniments del joc, trobant objectes virtuals o interaccionar amb ells, entre altres coses. Completar una aventura pot requerir visitar diferents lloc i resoldre trencaclosques.
El site de l'activitat ofereix un constructor d'aplicacions i una base de dades d'aventures ja desenvolupades, que poden ser descarregades gratuïtament.
El programa necessari per executar aquestes aventures només està disponible per a un nombre limitat de plataformes, específicament per a Windows CE i Garmin Colorado i Oregon.

## Història

A finals del 2001, quan Geocaching.com feia ja un any que funcionava, Jeremy Irish i Elias Alvord s'engresquen amb un nou i interessant desafiament: Com podrien prendre els seus jocs d'ordinador preferits i portar-los a l'aire lliure aprofitant-se de la tecnologia GPS?

## Què és

Si estem familiaritzats amb jocs d'aventures gràfiques com Zork, Myst o El Secret de Mokey Island, podem entendre Whereigo com un joc d'aventures creat pel món real.
No haurem de fer clic amb el mouse, si no que ens mourem literalment en el món real interaccionant amb objectes a través de d'interfície del nostre dispositiu de mà.
Actualment, podem participar-hi amb la majoria de Pocket-PC equipats amb GPS.

## Com funciona

Podem participar-hi de dues maneres diferents: Construint aventures o jugant

## Construint aventures

Utilitzant el constructor d'aplicacions Wherigo, els authors Wherigo poden desenvolupar jocs d'aventures interactive, visites guiades o altres activitats innovadores perquè els jugadors de Wherigo gaudeixin a l'aire lliure.

## Jugant

Utilitzant un dispositiu GPS i el programa per executar aventures Wherigo, els participants poden visitar lloc físics, agafar i utilitzar intems virtuals i resoldre trencaclosques, entre altres coses.

## Enllaços externs

* Wherigo.com - Lloc Official Wherigo (anglès)
* Lloc oficial del geocaching (anglès)